Document ID: 32004R1845

KOMISJONI MÄÄRUS (EÜ) nr 1845/2004,
22. oktoober 2004,
millega täiendatakse teatavate nimetuste kaitstud päritolunimetuste ja kaitstud geograafiliste tähiste registrisse kandmist käsitleva määruse (EÜ) nr 2400/96 lisa (Tergeste, Lucca, Miele della Lunigiana ja Άγιος Ματθαίος Κέρκυρας (Agios Mathaios Kerkyras))
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 14. juuli 1992. aasta määrust (EMÜ) nr 2081/92 põllumajandustoodete ja toiduainete geograafiliste tähiste ja päritolunimetuste kaitse kohta, (1) eriti selle artikli 6 lõikeid 3 ja 4,
ning arvestades järgmist:
(1)
Vastavalt määruse (EMÜ) nr 2081/92 artiklile 5 esitas Itaalia komisjonile kolm taotlust järgmiste nimetuste päritolunimetustena registreerimiseks: “Tergeste”, “Miele della Lunigiana” ja “Lucca”, Kreeka esitas komisjonile taotluse järgmise nimetuse geograafilise tähisena registreerimiseks: “Άγιος Ματθαίος Κέρκυρας” (Agios Mathaios Kerkyras).
(2)
Nimetatud määruse artikli 6 lõike 1 kohaselt tehti kindlaks, et taotlused vastavad kõnealuse määruse nõuetele, sisaldades kõiki selle artiklis 4 ettenähtud üksikasju.
(3)
Komisjonile ei ole pärast käesoleva määruse lisas loetletud nimetuste avaldamist Euroopa Liidu Teatajas (2) esitatud ühtki määruse (EMÜ) nr 2081/92 artikli 7 kohast vastuväidet.
(4)
Niisiis väärivad need nimetused kaitstud päritolunimetuste ja kaitstud geograafiliste tähiste registrisse kandmist ning ühtlasi kaitset kaitstud päritolunimetuste või kaitstud geograafiliste tähistena ühenduse tasandil.
(5)
Käesoleva määruse lisa täiendab määruse (EÜ) nr 2400/96 (3) lisa,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 2400/96 lisa täiendatakse käesoleva määruse lisas esitatud nimetustega ning need nimetused kantakse määruse (EMÜ) nr 2081/92 artikli 6 lõikega 3 ettenähtud kaitstud päritolunimetuste ja kaitstud geograafiliste tähiste registrisse kui kaitstud päritolunimetused või kaitstud geograafilised tähised.
Artikkel 2
Käesolev määrus jõustub kahekümnendal päeval pärast Euroopa Liidu Teatajas avaldamist.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 22. oktoober 2004

Labels: 3
18
17